Jabarkan Faidah dari 'Asyura dalam bahasa aceh

Lam kitab I'anatuth_Thalibin Jilid 2 bak ôn 267 na geutuléh saboh faidah:

ﻋَﻦْ ﺃَﺑِﻲ ﻫُﺮَﻳْﺮَﺓَ ، ﻗَﺎﻝَ : ﻗَﺎﻝَ ﺭَﺳُﻮﻝُ ﺍﻟﻠَّﻪِ ﺻَﻠَّﻰ ﺍﻟﻠَّﻪُ ﻋَﻠَﻴْﻪِ ﻭَﺳَﻠَّﻢَ : " ﺇِﻥَّ ﺍﻟﻠﻪَ ﻋَﺰَّ ﻭَﺟَﻞَّ ﺍﻓْﺘَﺮَﺽَ ﻋَﻠَﻰ ﺑَﻨِﻲ ﺇِﺳْﺮَﺍﺋِﻴﻞ ﺻَﻮْﻡَ ﻳَﻮْﻡٍ ﻓِﻲ ﺍﻟﺴَّﻨَﺔِ ﻭَﻫُﻮَ ﻳَﻮْﻡُ ﻋَﺎﺷُﻮﺭَﺍﺀَ ﻭَﻫُﻮَ ﺍﻟْﻴَﻮْﻡُ ﺍﻟْﻌَﺎﺷِﺮُ ﻣِﻦَ ﺍﻟْﻤُﺤَﺮَّﻡِ

Nibak Abu Hurairah radhiyallahu anhu, gopnyan neukheun: Rasulullah shallallahu alaihi wasallam ka lheuh meusabda: “Keubit-keubit Allah ‘Azza wa Jalla ka lheuh geupeuwajéb keu Bani Israil puasa si uroe lam sithôn, nyankeuh bak uroe ‘Asyura’, uroe keu 10 buluen Muharram

ﻓَﺼُﻮﻣُﻮﻩُ ﻭَﻭَﺳِّﻌُﻮﺍ ﻋَﻠَﻰ ﻋِﻴَﺎﻟِﻜُﻢْ ﻓِﻴﻪِ ، ﻓَﺈِﻧَّﻪُ ﻣَﻦْ ﻭَﺳَّﻊَ ﻓِﻴْﻪِ ﻋَﻠَﻰ ﻋِﻴَﺎﻟِﻪِ ﻭَﺃَﻫْﻠِﻪِ ﻣِﻦْ ﻣِﺎﻟِﻪِ ﻳَﻮْﻡَ ﻋَﺎﺷُﻮﺭَﺍﺀَ ﻭَﺳَّﻊَ ﺍﻟﻠﻪُ ﻋَﻠَﻴْﻪِ ﺳَﺎﺋِﺮَ ﺳَﻨَﺘِﻪِ  ﻓَﺼُﻮﻣُﻮﻩُ ﻓَﺈِﻧَّﻪُ ﺍﻟْﻴَﻮْﻡُ ﺍﻟَّﺬِﻱ ﺗَﺎﺏَ ﺍﻟﻠﻪُ ﻓِﻴﻪِ ﻋَﻠَﻰ ﺁﺩَﻡَ ﻓَﺄَﺻْﺒَﺢَ ﺻَﻔِﻴًّﺎ

Maka tapuasa lé gata ngon tameuluwah-luwah bri beulanja keu keluarga gata  bak uroe nyan, kareuna soe mantong nyang meule-le neubri keu keluarga nibak hareuta geuh bak uroe ‘Asyura, nyan geupeumudah raseuki nyang le keu urueng nyan lam sipanyang thôn nyan. Ta puasa ‘Asyura lé gata, saweueb uroe nyan: Geuteurimong taubat nabi Adam lé Allah, sampé Nabi Adam ka gléh nibak dècha.

ﻭَ ﺭَﻓَﻊَ ﻓِﻴﻪِ ﺇِﺩْﺭِﻳﺲَ ﻣَﻜَﺎﻧًﺎ ﻋَﻠِﻴًّﺎ  ﻭَﺃَﺧْﺮَﺝَ ﻧُﻮْﺣًﺎ ﻣِﻦَ ﺍﻟﺴَّﻔِﻴْﻨَﺔِ  ﻭَﻧَﺠَّﻰ ﺇِﺑْﺮَﺍﻫِﻴْﻢَ ﻣِﻦَ ﺍﻟﻨَّﺎﺭِ ﻭَﺃَﻧْﺰَﻝَ ﺍﻟﻠﻪُ ﻓِﻴْﻪِ ﺍﻟﺘَّﻮْﺭَﺍﺓَ ﻋَﻠَﻰ ﻣُﻮﺳَﻰ  ﻭَﺃَﺧْﺮَﺝَ ﻓِﻴْﻪِ ﻳُﻮْﺳُﻒَ ﻣِﻦَ ﺍﻟﺴِّﺠْﻦِ

Allah ka neu beu’ôt Nabi Idris bak teumpat nyang manyang. Allah Geupeutubiet Nabi Nuh nibak kapai. Allah Peuseulamat Nabi Ibrahim nibak apui. Allah peutrôn Taurat keu Nabi Musa. Allah peutubiet nabi Yusuf nibak glap/peunjara

ﻭَ ﺭَﺩَّ ﻓِﻴْﻪِ ﻋَﻠَﻰ ﻳَﻌْﻘُﻮْﺏَ ﺑَﺼَﺮَﻩُ ﻭَﻓِﻴْﻪِ ﻛَﺸَﻒَ ﺍﻟﻀُّﺮَّ ﻋَﻦْ ﺃَﻳُّﻮْﺏَ  ﻭَﻓِﻴْﻪِ ﺃَﺧْﺮَﺝَ ﻳُﻮﻧُﺲَ ﻣِﻦْ ﺑَﻄﻦِ ﺍﻟْﺤُﻮْﺕِ ﻭَﻓِﻴْﻪِ ﻓَﻠَﻖَ ﺍﻟْﺒَﺤْﺮَ ﻟِﺒَﻨِﻲْ ﺇِﺳْﺮَﺍﺋِﻴْﻞَ ﻭَﻓِﻴْﻪِ ﻏَﻔَﺮَ ﻟِﺪَﺍﻭُﺩَ ﺫَﻧْﺒَﻪُ

Allah peuriwang peungeuh mata nabi Ya’qub. Bak uroe nyan Allah peuglah nabi Ayyub nibak bala (Peunyakét). Bak uroe nyan Allah peutubiet nabi Yunus nibak pruet eungkôt. Bak uroe nyan Allah plah la’ôt keu Bani Israil. Bak uroe nyan Allah peu ampôn dècha nabi Dawôd

ﻭَﻓِﻴْﻪِ ﺃَﻋْﻄَﻰ ﺍﻟﻠﻪُ ﺍﻟْﻤُﻠْﻚَ ﻟِﺴُﻠَﻴْﻤَﺎﻥَ ﻭَﻓِﻲْ ﻫَﺬَﺍ ﺍﻟْﻴَﻮْﻡِ ﻏَﻔَﺮَ ﻟِﻤُﺤَﻤَّﺪٍ ﺻَﻠَّﻰ ﺍﻟﻠﻪُ ﻋَﻠَﻴْﻪِ ﻭَﺳَﻠَّﻢَ ﻣَﺎ ﺗَﻘَﺪَّﻡَ ﻣِﻦْ ﺫَﻧْﺒِﻪِ ﻭَﻣَﺎ ﺗَﺄَﺧَّﺮَ ﻭَﻫُﻮَ ﺃَﻭَّﻝُ ﻳَﻮْﻡٍ ﺧَﻠَﻖَ ﺍﻟﻠﻪُ ﻓِﻴْﻪِ ﺍﻟﺪُّﻧْﻴَﺎ

Bak uroe nyan Allah bri karonya keurajeuen keu nabi Sulaiman. Bak uroe nyoe Allah peu ampôn keu nabi Muhammad dècha awai ngon dècha dudoe. Uroe ‘Asyura nyan nakeuh phôn-phôn uroe nyang Neupeujeuet donya lé Allah.

ﻭَﺃَﻭَّﻝُ ﻳَﻮْﻡٍ ﻧَﺰَﻝَ ﻓِﻴْﻪِ ﺍﻟﻤَﻄَﺮُ ﻣِﻦَ ﺍﻟﺴَّﻤَﺎﺀِ ﻳَﻮْﻡُ ﻋَﺎﺷُﻮْﺭَﺍﺀَ ﻭَﺃَﻭَّﻝُ ﺭَﺣْﻤَﺔٍ ﻧَﺰَﻟَﺖْ ﺇِﻟَﻰ ﺍﻟْﺄَﺭْﺽِ ﻳَﻮْﻡُ ﻋَﺎﺷُﻮْﺭَﺍﺀَ  ﻓَﻤَﻦْ ﺻَﺎﻡَ ﻳَﻮْﻡَ ﻋَﺎﺷُﻮﺭَﺍﺀَ ﻓَﻜَﺄَﻧَّﻤَﺎ ﺻَﺎﻡَ ﺍﻟﺪَّﻫْﺮَ ﻛُﻠَّﻪُ ، ﻭَﻫُﻮَ ﺻَﻮْﻡُ ﺍﻷَﻧْﺒِﻴَﺎﺀِ

Uroe phôn that Neupeutrôn ujuen di langèt lé Allah nyan keuh bak uroe Asyura. Phôn that trôn rahmat u bumoe nakeuh uroe ‘Asyura. Si baranggasoe nyang puasa ‘Asyura, nyan saban lagèe puasa sipanyang thôn, puasa ‘Asyura nyan puasa para Nabi.

ﻭَﻣَﻦْ ﺃَﺣْﻴَﺎ ﻟَﻴْﻠَﺔَ ﻋَﺎﺷُﻮﺭَﺍﺀَ ﺑِﺎﻟْﻌِﺒﺎَﺩَﺓِ ﻓَﻜَﺄَﻧَّﻤَﺎ ﻋَﺒَﺪَ ﺍﻟﻠﻪَ ﺗَﻌَﺎﻟَﻰ ﻣﺜﻞ ﻋِﺒَﺎﺩَﺓِ ﺃَﻫْﻞِ ﺍﻟﺴَّﻤَﻮَﺍﺕِ ﺍﻟﺴَّﺒْﻊِ

Sibaranggasoe nyang peu udép malam ‘Asyura (geu ibadat malam) nyan ka lagèe geu ibadah keu Allah miseu ibadah urueng duek di langèt nyang tujôh.

ﻭَﻣَﻦْ ﺻَﻠَّﻰ ﻓِﻴْﻪِ ﺃَﺭْﺑَﻊَ ﺭَﻛَﻌَﺎﺕٍ ﻳَﻘْﺮَﺃُ ﻓِﻲ ﻛُﻞِّ ﺭَﻛْﻌَﺔٍ ﺍﻟْﺤَﻤْﺪُ ﻟﻠﻪِ ﻭَﻗُﻞْ ﻫُﻮَ ﺍﻟﻠﻪُ ﺃَﺣَﺪٌ ﺇِﺣْﺪَﻯ ﻭَﺧَﻤْﺴِﻴْﻦَ ﻣَﺮَّﺓً ﻏَﻔَﺮَ ﺍﻟﻠﻪُ ﻟَﻪُ ﺫُﻧُﻮْﺏَ ﺧَﻤْﺴِﻴﻦَ ﻋَﺎﻣًﺎ

Si baranggasoe ji seumayang bak uroe nyan peut raka’at, lam tiep raka’at ji beuet surat Al Fatihah sigo, beuet Surat Al-Ikhlas 50 gö, nyan geupeu-ampôn dècha-dècha jih lam 50 thôn.

ﻭَﻣَﻦْ ﺳَﻘَﻰ ﻓِﻲْ ﻳَﻮْﻡِ ﻋَﺎﺷُﻮْﺭَﺍﺀَ ﺷُﺮْﺑَﺔَ ﻣَﺎﺀٍ ﺳَﻘَﺎﻩُ ﺍﻟﻠﻪُ ﻳَﻮْﻡَ ﺍﻟْﻌَﻄْﺶِ ﺍﻟْﺄَﻛْﺒَﺮِ ﻛَﺄْﺳًﺎ ﻟَﻢْ ﻳَﻈْﻤَﺄْ ﺑَﻌْﺪَﻫَﺎ ﺃَﺑَﺪًﺍ، ﻭﻛَﺄَﻧَّﻤَﺎ ﻟَﻢْ ﻳَﻌْﺺِ ﺍﻟﻠﻪَ ﻃَﺮْﻓَﺔَ ﻋَﻴْﻦٍ

Si baranggasoe nyang ji bri ie jép maka Allah Geubri keu jih nyan bak uroe nyang brat that grah saboh glah ie nyang h’an grah lé baranggajan ‘oh lheuh nyan. Sang-sang jih h’ana tom jipubuet maksiet keu Allah meusiklèp pih.

ﻭَﻣَﻦْ ﺗَﺼَﺪَّﻕَ ﻓِﻴْﻪِ ﺑِﺼَﺪَﻗَﺔٍ ﻓَﻜَﺄَﻧَّﻤَﺎ ﻟَﻢْ ﻳَﺮُﺩَّ ﺳَﺎﺋِﻼ ﻗَﻂُّ ﻭَﻣَﻦِ ﺍﻏْﺘَﺴَﻞَ ﻭَﺗَﻄَﻬَّﺮَ ﻳَﻮْﻡَ ﻋَﺎﺷُﻮﺭَﺍﺀَ ﻟَﻢْ ﻳَﻤْﺮَﺽْ ﻓِﻲْ ﺳَﻨَﺘِﻪِ ﺇِﻟَّﺎ ﻣَﺮَﺽَ ﺍﻟْﻤَﻮْﺕِ

Sibaranggasoe na jimeuseudeukah bak uroe nyan deungon saboh seudeukah maka siulah-ulah jih h’an tom jitulak urueng nyang meulakèe seudeukah. Sibaranggasoe jimanoe ngon jipeugléh droe bak uroe ‘Asyura nyan,maka jih h’ana tom jiras sakét peu mantong kecuali sakét maté.

ﻭَﻣَﻦْ ﻣَﺴَﺢَ ﻓِﻴْﻪِ ﻋَﻠَﻰ ﺭَﺃْﺱِ ﻳَﺘِﻴْﻢٍ ﺃَﻭْ ﺃَﺣْﺴَﻦَ ﺇِﻟَﻴْﻪِ ﻓَﻜَﺄَﻧَّﻤَﺎ ﺃَﺣْﺴَﻦَ ﺇِﻟَﻰ ﺃَﻳْﺘَﺎﻡِ ﻭَﻟَﺪِ ﺁﺩَﻡَ ﻛُﻠِّﻬِﻢْ . ﻭَﻣَﻦْ ﻋَﺎﺩَ ﻣَﺮِﻳْﻀًﺎ ﻓِﻲْ ﻳَﻮْﻡِ ﻋَﺎﺷُﻮْﺭَﺍﺀَ ﻓَﻜَﺄَﻧَّﻤَﺎ ﻋَﺎﺩَ ﻣَﺮْﺿَﻰ ﺃَﻭْﻟَﺎﺩِ ﺁﺩَﻡَ ﻛُﻠِّﻬِﻢْ

Baranggasoe na jigusuek ulèe aneuk yatim ngon jipubuet jroh keu aneuk yatim nyan siulah-ulah ka jipubuet jroh mandum aneuk yatim nibak aneuk-cuco nabi Adam. Sibaranggasoe jak saweu ureung sakét bak uroe Asyura’, nyan sang-sang ka saban ngon jak saweue mandum urueng sakét nibak keturunan nabi Adam.

ﻭَﻫُﻮَ ﺍﻟْﻴَﻮْﻡُ ﺍﻟَّﺬِﻱْ ﺧَﻠَﻖَ ﺍﻟﻠﻪُ ﻓِﻴْﻪِ ﺍﻟْﻌَﺮْﺵَ، ﻭَﺍﻟﻠَّﻮْﺡَ، ﻭَﺍﻟْﻘَﻠَﻢَ ﻭَﻫُﻮَ ﺍﻟْﻴَﻮْﻡُ ﺍﻟَّﺬِﻱْ ﺧَﻠَﻖَ ﺍﻟﻠﻪُ ﻓِﻴْﻪِ ﺟِﺒْﺮِﻳْﻞَ، ﻭَﺭَﻓَﻊَ ﻓِﻴْﻪِ ﻋِﻴْﺴَﻰ  ﻭَﻫُﻮَ ﺍﻟْﻴَﻮْﻡُ ﺍﻟَّﺬِﻱْ ﺗَﻘُﻮْﻡُ ﻓِﻴْﻪِ ﺍﻟﺴَّﺎﻋَﺔُ

Bak uroe Asyura’ Allah Neupeujeuet ‘Arasy, Loh Mahfuzh, Qalam. Bak uroe nyan Allah Neupeujeuet Malaikat Jibril, ngon geu beu’ôt nabi Isa. Bak uroe nyan keuh teuka kiamat.